Document ID: 32004R1901

KOMISIJOS REGLAMENTAS (EB) Nr. 1901/2004
2004 m. spalio 29 d.
iš dalies keičiantis Reglamentą (EEB) Nr. 2123/89, nustatantį kiaulienos reprezentacinių rinkų Bendrijoje sąrašą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1975 m. spalio 29 d. Tarybos reglamentą (EEB) Nr. 2759/75 dėl bendro kiaulienos rinkos organizavimo (1),
kadangi:
(1)
Komisijos reglamentas (EEB) Nr. 2123/89 (2) nustatė kiaulienos reprezentacinių rinkų Bendrijoje sąrašą.
(2)
Į Europos Sąjungą įstojo Čekijos Respublika, Estija, Kipras, Latvija, Lietuva, Vengrija, Malta, Lenkija, Slovėnija ir Slovakija, būtina nustatyti reprezentacines rinkas šioms šalims.
(3)
Pasikeitus reprezentacinėms rinkoms keliose valstybėse narėse, Reglamento (EEB) Nr. 2123/89 priedas turėtų būti pakeistas.
(4)
Šiame reglamente numatytos priemonės atitinka Kiaulienos vadybos komiteto nuomonę,
PRIĖMĖ ŠĮ REGLAMENTĄ:
1 straipsnis
Reglamento (EEB) Nr. 2123/89 priedas pakeičiamas šio reglamento priedu.
2 straipsnis
Šis reglamentas įsigalioja kitą dieną po jo paskelbimo Europos Sąjungos oficialiajame leidinyje.
Jis taikomas nuo 2004 m. liepos 1 d.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. spalio 29 d.

Labels: 3
2
17
6